Tarsiger cyanurus

Tarsiger cyanurus 
 Descrission 
Ël Tarsiger cyanurus (coa-bleu) a l'é n'osel passeriform ëd la famija dij Muscicapidae, longh 13-14 cm e dël pèis ëd 10-18 g . La caraterìstica pì vistosa a l'é, com ël nòm a dis, la coa e 'l grop bleu an tùit e doi ij sess . Ij fianch a son ëd color òcra rossastr. La gola a l'é bianca, le part inferior a son bianch-grise . Ël mas-cc adult a l'ha le part superior d'un bleu sombr, con na strìa bianca dzora a l'euj . La fumela e ij mas-cc giovo a l'han le part superior color brun ciair, ma 'l grop e la coa a resto bleu . A l'ha 'n comportament motobin viv, com ël coa rossa, an bogiand la coa soens e an voland da na përtia për ciapé d'inset a l'aria o an tèra .

 Ambient 
A viv ant ij bòsch ëd conìfere mës-cià con sot-bòsch, dzortut ant le zòne ùmide . A nidìfica an sël teren o davzin, an fërmand 3-5 euv . A mangia dzortut inset e soe larve, e d'invern 'dcò cit frut.

 Distribussion 
A l'é n'osel migrator. A nidìfica ant l'Asia setentrional e ant l'Euròpa nòrd-oriental, da la Finlandia orientala a la Kamchatka e al Giapon setentrional . A passa l'invern ant l'Asia sud-oriental, an tra l'India e l'Indocin-a . L'areal ëd riprodussion as ëslarga pian pian vers òvest travers la Finlandia, e a l'é 'n visitator ràir an Euròpa ossidental . A l'é classificà "Arzigh Minim" (LC) da l'IUCN.

 Arferiment bibliogràfich për chi a veul fé dj'arserche pì ancreuse 

 Tarsiger cyanurus Pallas, 1773

Categorìa:Tarsiger